จริงๆตั้งแต่เด็กผมจะเคยมีอาการปวดเกร็งที่อัณฑะ อาการเหมือนเส้นยึดปวดมากๆ แต่มันอยู่ตรงอัณฑะ เป็นประมาณ 5-10วินาทีก็จะหายไป เมื่อสัปดาห์ก่อนที่จะมีอาการปวดหน่วงก็มีปวดเกร็งลักษณะนี้ 2 ครั้ง (ไม่ติดต่อกัน)แต่เมื่อ1-2วันที่แล้ว ผมรู้สึกปวดหน่วงบริเวณอัณฑะด้านขวา มีบางอิริยาบถที่ไม่ปวด เช่นยืน หรือนั่งนอนในบางท่า มันไม่ได้ปวดจนไม่ไหว แต่หน่วงๆครับ มองภายนอกไม่มีการบวมครับ แต่อัณฑะด้านขวาคลำแล้วมันไม่เป็นลูกชัดเจนเหมือนด้านซ้าย มันเหมือนมีอะไรอย่างอื่นด้วย เหมือนเส้นๆอะไรสักอย่าง แต่ไม่ใช่ก้อนแข็งครับ
สวัสดีค่ะ อาการปวดหน่วงเกร็งที่อัณฑะดังกล่าวมานั้น อาจจะเกิดจาก การมีอัณฑะอักเสบหรือการติดเชื้อที่อัณฑะ ที่อาจทำให้มีปวดบวมแดงที่อัณฑะ ร่วมกับมีไข้ได้ สาเหตุอื่นๆเช่นท่อเก็บเชื้ออสุจิอักเสบถุงน้ำที่อัณฑะ ไส้เลื่อน เส้นเลือดขอดบริเวณอัณฑะ หรือถ้าปวดบิดรุนแรงมากๆ มากขึ้นเรื่อยๆ อาจนึกถึงภาวะอันตรายเช่นอัณฑะบิวขั้วได้เช่นกันแนะนำพบแพทย์หากอาการปวดเป็นเรื้อรัง เป็นมากขึ้นไม่ทุเลา หรือมีก้อนคลำได้ชัดเจนร่วมด้วยการดูแลตัวเองในเบื้องต้น ควรงดกิจกรรมทางเพศทุกชนิดไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดได้